Samlingspunkt+for+folket

**Samling tross politisk splittelse**
De Panhelenske lekene, med de Olympiske lekene i spissen, spilte en betydelig rolle i det splittede greske samfunnet i antikken. Lekene tocvar nemlig det bindeleddet som samlet den greske verden. Landet var ikke samlet i en stat, men derimot i små bystater, som alle var politisk- og økonomisk uavhengige av hverandre.

Til lekene reiste mange mennesker fra de ulike statene, enten for å heie frem sine egne utøvere eller for å selv representere sin bystat. Noen reiste også for å la seg inspirere av stemningen og oppleve fellesskapet, kulturen og hedre overguden, Zevs. I hvert fall var det slik det hele startet. Etterhvert utviklet lekene seg til å bli et samlingspunkt for mennesker med andre interesser også. Mer om dette ser du lenger ned på denne siden under overskriften «Ikke bare idrett og gudsyrkelse»

===** Bystatene samles**=== I utgangspunktet samles og møttes bystatene hverandre kun i krig, eller ved å stå sammen mot en felles fiende. Dette illustrerer noe av splittelsen i det greske samfunnet, og at lekene her spilte en betydelig rolle for samling av folket. Under lekene ble nemlig en fredsavtale inngått - all krig skulle opphøre fra «innbydelsen» var sendt ut til lekene var avsluttet og folk var kommet hjem. Du kan lese mer om denne fredsavtalen under «Lekenes opprinnelse og gudsdyrkelse».

På dette grunnlaget fikk lekene en stor plass i de greske hjertene, og de fikk en mulighet til å samles tross krig, tragedier og innbyrdes uenighet.

De Olympiske lekene, som var de første av de Panhelenske, ble arrangert hvert fjerde år. Dette ga grekerne et felles samlingspunkt per olympiade, men da de Panhelenske oppstod i Korint, Nemea og Delfi oppstod fred og mulighet til samarbeid hvert eneste år.

**Ikke bare idrett og gudsdyrkelse**
De olympiske lekene trakk ikke bare til seg idrettsmenn, tilskuere og religiøse ledere. De store folkemengdene dro også med seg handelsmenn, prostituerte, halliker, gamblere, selgere og lignende. Disse menneskene så sitt snitt til å gjøre gode avtaler og salg når så mange mennesker var samlet på ett sted. OL var altså et samlingspunkt for absolutt alle typer mennesker, ikke bare idrettsinteresserte. Også underholdere som musikanter, dansere, skuespillere og jøglere fant ut at det var mulig å tyne enda litt mer penger ut av folket spm var samlet i Olympia. Konkurranser i musikk og dans var ikke del av de olympiske leker, men var en spesialitet som ble gjennomført i Delfi.

**Handel og avtaler**
For forretnings- og handelsmenn var lekene en gyllen mulighet til å skaffe seg bekjentskaper verden over. Dette skal vi si litt mer om senere. Lekene hadde også en enorm politisk verdi. Dette var nemlig en a svært få anledninger hvor så å si alle de mektige statslederne i verden var samlet på et sted. Dette åpnet for debatt og diskusjon mellom bystater, riker og folkeslag. Dette er igjen et eksempel på hvilken enorm verdi de antikke olympiske lekene hadde på denne tiden.

Handelsmenn var også på plass i Olympia - de forhandlet varer seg i mellom, og de solgte det de hadde å tilby til tilskuere og lignende mens lekene pågikk. På denne tiden, som nå, var det svært viktig med gode kontakter for å kunne lykkes økonomisk. Dermed møttes forretningsmenn på Peloponnes-halvøya for å skaffe seg bekjentskaper og danne allianser som kunne komme dem til gode ved senere anledninger. I en tid preget av krig og uro var det ekstremt viktig for de militært og økonomisk svake landene å skaffe seg gode allianser og sterke bånd til land med større makt. Derfor ble det svært ofte inngått militære avtaler mellom land eller bystater. Det er usikkert om dette bidro til å skape fred, eller om det bare førte til mer opptøyer og krigshandlinger - det var uansett svært viktig, spesielt for de små statene.